

บริษัท เคทูเอส ซิกเนเจอร์ จำกัด

 เลขที่ 50/1 หมู่ที่ 5 ตำบลบ่อพลับ อำเภอเมือง จังหวัดนครปฐม 73000

 โทร. 092-2576972 , 087-9742999

 **เลขที่ประกาศ AN 01\_31072023**

**ประกาศบริษัท**

**เงื่อนไขการเช่า หรือประมูล วัตถุมงคลจากทางบริษัทฯ**

1. **สิ่งที่ท่านจะได้รับ**
* วัตถุมงคลทุกชนิดของทางบริษัทฯ ได้ผ่านการตรวจอัตลักษณ์ ด้วยกล้องกำลังขยายสูง และผ่านการตรวจค่าโลหะหรือค่าส่วนผสมทางธรณีวิทยา ด้วยเครื่องมือ XRF “Olympus Vanta” พร้อมรายงานผลที่ได้จากการตรวจ
* เอกสารยืนยันการเช่าบูชาวัตถุมงคล ระหว่างท่าน กับทางบริษัทฯ พร้อมดำเนินการเสียภาษีรายได้ อย่างถูกต้องตามกฎหมาย
* E – Certificate ที่ระบุชื่อท่าน พร้อม Qr-Code ที่สามารถลิงก์เข้ารายงานการตรวจอัตลักษณ์ จากระบบฐานข้อมูลการตรวจสอบพระเครื่องของ บริษัท แอมมิวเลท เรียล แวลยู จำกัด (AmuletID)
* ไฟล์รายงานการตรวจอัตลักษณ์ พร้อมผลการตรวจค่าโลหะจากเครื่อง XRF สามารถดาวน์โหลดได้จากระบบสมาชิก ซึ่งท่านจะได้สิทธิ์การเป็นสมาชิกกับทาง [www.amuletid.com](http://www.amuletid.com)
1. **เงื่อนไขการรับประกัน**
* วัตถุมงคลทุกชิ้นจากทางบริษัทฯ รับประกันแท้ 100 % ตามมาตรฐานของบริษัท แอมมิวเลท เรียล แวลยู จำกัด ซึ่งจดทะเบียนดำเนินกิจการตรวจสอบวัตถุมงคล ถูกต้องตามกฎหมาย
* **การรับประกันความแท้  ภายในระยะเวลา 30 วัน ซึ่งต้องพิสูจน์ถึงเหตุผลหรือที่มาของความแท้ ไม่แท้ของวัตถุมงคลชิ้นนั้นๆ และอาจนำมาซึ่งความเห็นแตกต่างกันในหมู่ผู้ชำนาญการได้ ทางบริษัทฯ จึงขอยึดผลการตัดสินจากกระบวนการทางกฎหมายเท่านั้น และหากผลการตัดสิน ปรากฏว่าวัตถุมงคลของทางบริษัทฯ ไม่แท้ ทางบริษัทฯ ยินดีคืนเงินค่าวัตถุมงคลให้เต็มจำนวน รวมถึงค่าดำเนินการในทางกฎหมาย ในทุกกระบวนการ**
* **วัตถุมงคลทุกชนิดที่เช่าบูชาไปจากทางบริษัทฯ เรายินดีรับเข้าสู่ระบบการประมูลผ่านบริษัท เคทูเอส ซิกเนเจอร์ จำกัด โดยประมูลผ่านเว็ปไซต์ https:// www.amuletbid.com หรือ AmuletBID** โดยทางบริษัทฯ มีค่าบริการในการดำเนินการประมูลจำหน่าย พระเครื่อง/วัตถุมงคล เป็นเงินจำนวน 25 เปอร์เซ็นต์ ของราคาที่ประมูลจำหน่ายได้ไม่รวมภาษีมูลค่าเพิ่ม

**ข้อกำหนดและเงื่อนไขการเข้าร่วมประมูล พระเครื่อง/วัตถุมงคล กับ**

**เว็ปไซต์ https:// www.amuletbid.com หรือ AmuletBID**

**1. ผู้จัดให้มีการประมูล พระเครื่อง/วัตถุมงคล คือ บริษัท เคทูเอส ซิกเนเจอร์ จำกัด โดยประมูลผ่านเว็ปไซต์ https:// www.amuletbid.com หรือ AmuletBID**

**2. ผู้เข้าร่วมประมูลต้องเป็นสมาชิกเว็ปไซต์ https:// www.amuletbid.com เท่านั้น โดยสามารถสมัครเป็นสมาชิกได้ทันทีด้วยการกรอกรายละเอียดตามขั้นตอนสมัครสมาชิกได้ที่หน้าเว็ปไซต์ https:// www.amuletbid.com**

**3. เมื่อสมัครเป็นสมาชิกของเว็ป ไซต์ https:// www.amuletbid.com แล้ว สมาชิกผู้มีความสนใจเข้าประมูล พระเครื่อง/วัตถุมงคล ต้องเติมเงินเข้าในระบบ Wallet ของเว็ปไซต์ https:// www.amuletbid.com จำนวน 5,000 บาท ต่อการเข้าร่วมประมูล 1 รายการ โดยเมื่อเข้าร่วมประมูลแล้วระบบจะตัดเงินจาก Wallet ทันที**

**4. เมื่อเวลาการประมูลสิ้นสุดลงผู้เข้าร่วมประมูลที่เสนอราคาสูงสุดภายในกำหนดเวลาประมูลจะเป็นผู้ชนะการประมูล ผู้ชนะการประมูลต้องชำระเงินตามยอดที่เสนอราคาครั้งสุดท้ายที่ชนะการประมูล โดยให้นำยอดยอดเงิน Wallet ที่ระบบได้ตัดไว้เมื่อเข้าร่วมประมูลมาหักออกก่อนแล้วผู้ชนะการประมูลชำระเงินส่วนที่เหลือหลังจากหักยอด Wallet สำหรับผู้เข้าร่วมประมูลที่แพ้การประมูล หลังจากการประมูลเสร็จสิ้นระบบจะคืนเงินเข้า Wallet ของเว็ปไซต์ https:// www.amuletbid.com ทันที**

**5. หากผู้ชนะการประมูลไม่ชำระเงินส่วนที่เหลือหลังหักออกจากยอด Wallet ตามที่ระบุไว้ใน ข้อ 4. ภายใน 5 วัน นับตั้งแต่วันที่ชนะการประมูล ระบบจะริบเงินที่ได้ตัดจากระบบ Wallet ในวันเข้าร่วมประมูลทันที**

**6. สำหรับสมาชิกท่านใดประสงค์จะถอนเงินออกจาก Wallet สามารถแจ้งถอนเงินจาก wallet ได้ตลอดเวลา โดยดำเนินการตามขั้นตอนที่ระบบได้กำหนดไว้ เมื่อดำเนินการตามขั้นตอนเสร็จสิ้นทางระบบจะโอนเงินกลับคืนให้ท่านภายใน 24 ชั่วโมง**

 **จึงประกาศมาเพื่อทราบ**

****

 **( คณาธิป อินต๊ะพรม )**

 **กรรมการผู้จัดการ (ฝ่ายอำนวยการ)**

 **บริษัท เคทูเอส ซิกเนเจอร์ จำกัด**

 **29 กรกฎาคม 2566**